Coronavirus: Visions - Josep Melià - Mallorca Confidencial\n24 de marzo de 2020, 18:38\nÉs evident que el coronavirus ha provocat un enorme impacte en les nostres societats. Un impacte immediat en la salut, en l'economia, en l'ocupació i en les llibertats de les persones. El confinament, la suspensió d'empreses i feines i les limitacions són realitat per a les que no estàvem preparats. Molts diuen que res serà igual després de tot això. Som escèptic. Ja sé que és molt més lluït dir que això provocarà un canvi d'era, que és un moment històric, que la humanitat prendrà consciència de la seva fragilitat i de la necessitat de ser més respectuós amb la natura. Però jo veig moltes més ganes de recuperar la vida anterior, el que molts en diuen “la normalitat”, que envestir un canvi que dugui a viatjar manco, a consumir manco, a no voler tenir tant, a fruir de les petites coses i a baratar de filosofia.\nDe totes maneres, temps n'hi haurà per xerrar de les conseqüències de tot plegat. I tampoc vol aquest article entrar en les mesures econòmiques per compensar el desgavell, tema capital. Ara volia centrar l'atenció en altres qüestions.\nEn primer lloc, en les mesures adoptades mentre dura l'estat d'alarma. Sembla evident que hi ha coses molt males d'entendre. Si la prioritat és el confinament com a element cabdal per combatre el contagi, aleshores, per què no s'ha paralitzat tota activitat que no suposin serveis essencials? Per què hi ha sectors que no són essencials que no estan afectats per l'aturada? Segurament aviat això serà corregit. La coherència de les accions en moments així és fonamental. Una norma clarament justa és més bo de fer que sigui respectada que una norma que presenta punts foscos o incongruents. A les Balears el que li convé és mantenir una postura dràstica ara, ser radicals en el combat perquè és la manera que el problema no es perllongui en el temps i intentar tenir una temporada turística decent.\nEn segon lloc, voldria centrar l'atenció en la concepció que traspua l'estat d'alarma acordat. El govern de l'estat tot i arribar tard, tot i anar per darrere i amb idees més embullades, tot i que la competència de salut és de les comunitats autònomes, es va irrogar en exclusiva la gestió de la situació. Fent un tractament unitari quan és innegable que les realitats són diferents. La situació de Madrid no és comparable amb cap altra, el seu tancament era la primera cosa a decretar. Vistes les diferències existents de contagis i malalts, de recursos sanitaris, de realitat geogràfica, no seria més lògic atorgar poder de decisió a les Comunitats Autònomes perquè modulin temps de confinament, activitats que es poden anar reiniciant, limitacions a sectors vulnerables entre altres. El problema de la mentalitat centralista és que no assumeix que les comunitats també són estat, que la gestió del govern central no té per què ser més eficient, que la diversitat encaixa millor amb decisions descentralitzades.\nAra és el moment de combatre la propagació i salvar vides. És el moment de preparar el terreny per a la recuperació, per l'encesa i el reinici, una recuperació que podria haver de ser escalonada i diversa.


Spaghetti !!!! - Escola Infantil PEGGY\nEstem treballant el sentit del gust i Ada Parellada i per aquest motiu hem experimentat amb espaguetis, crus i bullits. Fem la rutina DIAGRAMA DE VENN per descobrir les semblances i diferencies d’aquets aliment tant si està cru com bullit. Dins un dels cercles hem anant anotant tot el que veiem dels bullits i a l’altre cercle el que descobríem dels crus. En el tros que tenen en comú els dos cercles, hem apuntat les característiques que tenen igual.\nEls cargols han anat experimentant encara que els hi ha costat una mica començar. La clau de la forma ens ha ajudat a veure quina textura tenen, el color, si eren llargs o curts,etc. Hem descobert que hi ha infants que prefereixen tocar els bullits i altres els crus, (clau del punt de vista). Amb la clau de la funció descobrim que serveixen per menjar i la clau del canvi ens ensenya que són diferents estiguin o no bullits.\nEl que si podem assegurar és que els Cargols han passat una bona estona experimentant i han gaudit força de l’activitat. Ho hem vist gràcies a la clau de l’ emoció.\nEl sentit del gust es comença a desenvolupar ja dins de la mare. Les papil·les gustatives ja funcionen quan encara estan dins l’úter matern. Al néixer, en tenen per tota la boca i poc a poc aniran desapareixent, quedant únicament a la llengua. Els nadons tenen preferència pel gust dolç, començant a acceptar el salat cap els 4 mesos. Al llarg de la vida, el sentit del gust va evolucionant i combinant amb el sentit de l’olfacte. Per això quan estem refredats ens costa trobar el gust del menjar. Trobem el gust dels aliments quan entren en contacte amb la llengua.\nA l’anar introduint progressivament diferents aliments en la dieta dels nadons, anem enriquint els gustos alimentaris i educant el sentit del gust.\nComencem per introduir els sabors dolços (llet, cereals) i després els salats (verdura, carn, etc.) i els àcids (fruita).\nEl que pretenem amb l’estimulació de la sensibilitat gustativa és que coneguin i identifiquin els sabors bàsics i la temperatura dels aliments (fred, calent, tebi). També que coneguin i diferenciïn els sabors que són semblants ( taronja -mandarina) o aquells que són molt diferents ( llimona -pera).\nEls infants es posen a la boca tot el que troben al seu abast, d’aqueta manera van descobrint totes les propietats i característiques dels objectes. És molt important donar-los oportunitats perquè ho puguin fer. Lògicament evitarem que es facin mal o es posin a la boca alguna cosa perillosa.\nS’ha comprovat que els nadons poden distingir els sabors basics a través de les seves reaccions. Són sensibles al gust. Al provar un aliment dolç, relaxen més temps els músculs que quan proven un aliment d’un altre sabor.\nPoems for kids !!\nPosted 20 de January de 2016\nPintura Verda !!\nQuin color més maco, oi ??\nHi, my name is Ana!!\nI’m the new English teacher in Peggy!!!\nPosted 10 de April de 2018\nGràcies, CARGOLETS !!\nHa estat un curs meravellós !!\nPosted 26 de June de 2016


NOVETATS 2017 TAG Heuer Aquaracer 300M Aluminium Bezel\nAquaracer. L'essència del rellotge esportiu inspirat en l'univers aquàtic. En la història de la rellotgeria, consta que la patent de la primera caixa hermètica va ser dipositada el 1892 per Edouard Heuer. L'èxit va ser immediat. Des de llavors, l'Aquaracer (col·lecció creada per TAG Heuer el 2003) no ha cessat d'evolucionar per esdevenir un rellotge dissenyat no només per al submarinisme i el món del mar, sinó per suportar condicions extremes en general.\nEs tracta d'un rellotge immediatament recognoscible, és robust, hermètic a 300 metres, amb un bisell de 12 facetes, giratori, unidireccional amb sis espigons, corona cargolada, amplis marcadors luminiscents en els índexs i en les agulles per a una llegibilitat òptima durant el busseig i fons enroscat amb un escafandre gravada.\nEn l'edició de 2017, l'Aquaracer conserva les seves característiques i es fa encara més assequible, gràcies a un bisell d'alumini (en lloc de la ceràmica de l'edició de 2016) i un moviment de quars, per respondre a l'elevada demanda del mercat . En definitiva,\namb aquest nivell d'acabats i les seves funcions, l'Aquaracer ofereix de nou una de les millors relacions de qualitat-preu del mercat.


Peces MNCV | Relecturas\nPeces del Museu Nacional de Ceràmica i Arts Sumptuàries “González Martí”\nSala dels personatges il·lustres\nGènere i historia\nEls termes que designen la sala dels personatges il·lustres al·ludixen a l’ambigüitat del gènere, no obstant això tots els personatges retratats són figures masculines. Aquesta circumstància posa de manifest l’absència de cèlebres valencianes en la història durant segles, encara que algunes van destacar en diverses facetes i van obtenir reconeixement públic, els seus mèrits han estat silenciats per la història. Són diverses les dones que mereixien este lloc: Isabel de Villena (1430-1490), primera escriptora coneguda valenciana; Jerònima Gal·lès, important impressora del segle XVI que va dirigir grans projectes editorials; Margarita i Dorotea de Juanes, qui van pintar admirablement amb el mateix estil que son pare. Durant els segles XVII i XVIII, les dones irrompen en espais públics, no obstant això al segle XIX van patir un retorn a allò que és privat, poques es dedicaren a activitats intel·lectuals però van servir de precedent per a aquelles, que després de la revolució del 68, començaren a avançar cap a l’emancipació.\nPlafó de cuina\nDicotomies públic / domèstic\nAquesta escena de cuina al·ludeix als rols que exercien hòmens i dones a finals del segle XVIII en una família de classe baixa. La clara oposició entre estes tasques evidencia que la dona quedava al marge de les activitats intel·lectuals, d’oci o lligades al món exterior. La situació tradicional de la dona la recloïa a casa limitant les seues funcions a l’àmbit domèstic i la seua vida social als actes religiosos. El reformisme il·lustrat va suposar un canvi favorable per a la dona, encara que limitat a les classes altes. Així i tot, la dona exercí en eixa època un important paper en l’economia del país, treballant en tasques agrícoles, la indústria tèxtil, els tallers gremials, el comerç o el servici domèstic. Les tasques exercides pels hòmens d’aquest plafó ens remeten a la imatge de proveïdor d’aliment i suport de la família.\nEstereotips de gènere: públic/domèstic\nEn el segle XIX van ser habituals en les residències de l’aristocràcia i alta burgesia els fumoir, unes estades d’ús exclusivament masculí. El seu origen està vinculat als clubs de tall britànic, un espai on els hòmens es reunien per a fumar, parlar de negocis, jugar o descansar. Esta divisió entre l’esfera masculina i femenina era un reflex de la societat. Les dones depenien jurídicament d’un tutor i no tenien accés a les mateixes ensenyances que els hòmens, perquè la seua incorporació al món laboral era una qüestió de necessitat o de preparació al seu paper com a esposa.\nLa primavera; La tardor\nEstereotips de gènere: Subjecte desitjant / objecte desitjat\nEstos llenços d’Emilio Sala decoraven un cèlebre cafè valencià, El León de Oro. Com altres establiments finiseculars, estos també va ser un focus de la vida intel·lectual. Els homes, amos de l’espai públic, discutien allí sobre escàndols polítics, manifestacions culturals que enaltien la burgesia, oportunitats de negoci o dones. Tot açò sota les mirades de les al·legories lleugeres de roba, que adornaven també els carrers i les places d’una ciutat en febril creixement. Entre estes decoracions, pintades i escultòriques, prompte van proliferar les protectores de la indústria, els bancs, les comunicacions. Les hereves modernes de les antigues Virtuts i Muses es van dedicar a apuntalar l’ordre econòmic sense canviar de vestidura ni de llenguatge gestual. Així el trànsit de representacions femenines al·legòriques a imatges publicitàries es va donar sense sobresalts. Fins hui en dia, qualsevol de les delicades dones d’espais públics de Sala podria servir de reclam per a venda de productes..\nBella ferida per Cupido i el conte de les cabres\nEstereotips de gènere: Subjecte de la Història / Al·legoria\nEstos dos llenços constituixen un exemple de la manera en què les dones van ser representades en el canvi de segle XIX-XX. L’obra d’Ignacio Pinazo Camarlench va suposar una renovació formal en el seu entorn, encara que el seu contingut respon a pautes comunes en les arts plàstiques d’aquella època. La figura femenina representada tombada horitzontalment, reproduix una postura repetida al llarg de la història de l’art. Va ser utilitzada per a representar al·legories com l’amor, l’art o la veritat mateixa. A partir dels anys huitanta del segle XX, des de la perspectiva feminista, aquesta mateixa imatge s’ha relacionat amb el concepte objecte sexual i amb una concepció reduccionista de les capacitats de les dones, resumides en la seua funció reproductiva. En aquest cas el punt d’inflexió està en la virginitat, la pèrdua de la innocència, que caracteritza a la pastora i que acaba de perdre la Bella ferida per Cupido.\nGeni, Glòria i Amor\nEstereotips de gènere: Geni / musa\nEstereotips de gènere: Subjecte / objecte\nL’obra El Geni, la Glòria i l’Amor transmet un missatge molt clar: gràcies a l’amor, encarnat ací per les dones inspiradores dels poetes, el geni artístic i poètic (masculí) aconsegueix la glòria inscrivint el seu nom i la seua obra en la història. Esta escena evidencia l’atribució d’uns rols de gènere ben determinats, sent la dona una musa i l’home un geni, la qual cosa constituix un estereotip de gènere basat en una oposició binària prou recurrent en la historiografia de l’art. Però la crítica feminista de la història de l’art s’ha encarregat de deconstruir aquests mites: d’una banda, rescatant de l’oblit a dones artistes i, d’una altra, proposant una nova formar d’escriure la història de l’art basada tradicionalment en models heteropatriarcals.\nPlat de demanà\nGènere i cicle vital: matrimoni\nEncara avui és comú que moltes famílies preparen l’aixovar per a les seues filles. Però, què significava l’aixovar al segle XIX quan el paper de la dona es reduïa a la reproducció i la maternitat? L’aixovar formava part del dot que la dona aporta al matrimoni a fi de contribuir amb les càrregues comunes. La dot l’atorgaven els pares de la nóvia o familiars i estava composta (segons la classe social) per roba blanca, roba de la futura esposa, mobles o propietats. Era una important estratègia a l’hora de casar una dona i un símbol d’estatus social. Una vegada casats, la gestió d’eixos béns corresponia al marit, però la propietat era de la dona. En cas de dissolució del matrimoni o viudetat, la dot era tornada a la dona. Així, la dot tenia un significat especial, sent el matrimoni una de les úniques vies “decentes” per les que una dona podia conduir la seuavida, junt amb el convent..\nEsta font de pisa estampada, procedent de la fàbrica “La Amistad” de Cartagena, presenta un motiu decoratiu que procedix d’un gravat de José Severini a partir d’una il·lustració d’Alfredo Perea per a l’obra La Biblia de las mujeres de Abdón de Paz (1867). Contràriament a la majoria d’imatges de dones vehiculades per la pisa estampada cartagenera, la imatge mostra a tres dones en una activitat intel·lectual, llegint un llibre amb un paisatge de fons. L’obra de Paz pretén ser una defensa de la dona, dels seus drets i de la seua emancipació, intentant desfer els prejudicis masculins que sobre ella existixen. Esta defensa partix no obstant d’una perspectiva essencialista dels gèneres, és a dir que atribuix trets “naturals” i innats a homes i dones. L’obra està a més escrita des d’una postura androcèntrica, és a dir des del punt de vista i experiència masculins.\nTocador de luxe\nEspai i gènere\nEl tocador de luxe del palau de Dosaigües, seu del Museu Nacional de Ceràmica, està situat en la planta noble, entre la sala de porcellana i l’avantcambra. Antigament només es podia accedir a ell a través de la sala de porcellana. Des de l’estrada medieval fins al tocador i boudoir, s’ha associat a les dones un espai dins de l’àmbit domèstic. Així com l’estrada podia tenir un caràcter tant públic com privat, el tocador és un espai de retir i aïllament que complia diverses funcions: social, ja que en ell es rebien a amistats íntimes, de neteja personal i d’estudi i treball. El discurs i les representacions al voltant del tocador de la dona en el segle XIX solen privilegiar els usos relacionats amb la condícia, la bellesa i fins i tot l’erotisme i el llibertinatge, obviant la resta de funcions\nEl saló de ball del palau de Dosaigües, seu del Museu Nacional de Ceràmica, està situat en la planta noble i és l’estada de major representativitat social ja que estava destinada a acollir els balls de societat, esdeveniment de summa importància social en el segle XIX. Els balls de societat oferits en un àmbit privat estaven regulats per una sèrie de normes socials que atribuïen uns determinats rols a homes i dones. Aquestes normes estan arreplegades en els nombrosos manuals d’urbanitat que es van publicar a Espanya al llarg del segle XIX i que reflectien els ideals burgesos. Darrere d’aquestes normes subjauen les idees al voltant de la construcció de les identitats de gènere en aqueix context sociohistòric concret.\nSafa amb figura de bebedor\nEstereotips de gènere: cultura / naturalesa\nSafa amb figura de bevedor és una de les peces més importants del MNCV. Aquesta obra de ceràmica andalusina va ser produïda en l’àrea de València en el segle XI. Destaca per la seua decoració figurativa, ja que les representacions humanes són escasses en l’art musulmà. La figura que decora aquest delicat recipient s’ha descrit sovint com un jove, o un príncep, donant per fet la seua condició masculina. No obstant això, l’anàlisi de la seua anatomia, actitud i vestimenta, no és suficient per a determinar el seu gènere. La realitat documentada d’algunes dones en les societats palatines d’Al-Ándalus, ens permet proposar alternatives a la tradicional interpretació que s’ha donat a aquesta peça. Aquestes relectures no pretenen ser més veraces que la interpretació tradicional, sinó contribuir a visibilitzar la participació de la dona en la història de les nostres cultures.


Zona de guerra en el paisatge de Menorca\nAvui matí podrem veure els carrers, places, camp, ports... amb signes de destrucció. I és que ens ha passat per damunt un embat d’aigua i vent espectacular. Potser siguin signes que la meteorologia va canviant, potser el clima al mar mediterrani es va convertint en un clima més tropical, on aquests fenòmens poden ser més habituals.\nAquesta reflexió me va venir al cap de tornada des Mercadal entre les 22:30 i les 23:30 hores després d’assistir al fòrum sobre art i paisatge. Una trobada que va aglutinar diferents maneres d’entendre i expressar l’art dins Menorca. El debat també exposava la pregunta del que podem fer al respecte, quin paper han de tenir els artistes o els menorquins i menorquines vers Menorca.\nDesprés de constatar el que Menorca ens dóna cada dia a nosaltres, el que ens fa ser i sentir, crec que estem en deute amb la nostra terra. Al debat, es va plantejar la necessitat (fins i tot diria que el deure) de fer alguna cosa.\nDes de la nostra feina i dins la línea d’opinions que hem anat exposant creiem que el que primer que haurem de fer és organitzar-nos, els agents culturals, entitats, artistes... els pobles en definitiva, ens hem d’unir i crear un sistema genuí per donar major productivitat cultural i anar de la mà de la nostra terra.\nCom el temps i el paisatge, que van canviant, la nostra cultura també té un ritme evolutiu i cal estar atent. Ja no basta en exposar, crear, organitzar... crec que estem condemnats a que la cultura i el nostre territori formin part activa del futur model econòmic i per açò hi ha que ser conscients que la cooperació i l’organització han de ser el camí per saber estimar la nostra terra i crear identitat.


Preocupació per Olga Moreno, la dona d’Antonio David Flores: “No fa més que plorar” Preocupació per Olga Moreno, la dona d’Antonio David Flores: “No fa més que plorar” – El Món\nPreocupació per Olga Moreno, la dona d’Antonio David Flores: “No fa més que plorar”\nLa concursant de 'Supervivientes' estaria travessant un moment molt complicat\nRedacció 08/04/2021 12:19 pm\nQueden poques hores per a l’estrena d’una nova edició de Supervivientes. Una de les concursants més mediàtiques és Olga Moreno, la dona d’Antonio David Flores. Sembla clar que serà una de les protagonistes dels primers dies de concurs, tenint en compte que el seu marit és a l’ull de l’huracà per les acusacions que està fent Rocío Carrasco en el seu documental.\nOlga i la resta de concursants ja es troben a Hondures, preparats per a la primera gala d’aquesta nit. Les primeres informacions que s’han filtrat sobre ella són bastant preocupants, per això, ja que a Sálvame han assegurat que està molt afectada per tot el que està vivint el seu marit: “Està sumida en un mar de nervis i tristesa”.\nEl director de Sálvame ha anunciat que Olga travessa “una situació límit” en aquests primers dies a l’illa: “No fa més que plorar“. Una informació que Belén Esteban corroborava: “Em va enviar un missatge quan va arribar allà en el que em deia que estava molt preocupada per Antonio David i per Rocío Flores. Em va fer molta pena perquè se la veia malament”.\nOlga Moreno plora en una entrevista al Deluxe / Telecinco\nOlga és conscient que les següents entregues del documental de Rocío Carrasco són una bomba de rellotgeria. Tenint en compte la gran expectació mediàtica que està generant, el més probable és que el programa vulgui aprofitar al màxim la participació d’Olga per interrogar-la sobre el tema. Caldrà esperar per veure si la dona d’Antonio David entra al joc o opta pel silenci.


Som una empresa situada a Agramunt (Lleida) dedicada a la valorització de subproductes alimentaris no aptes per al consum humà.\nDisposem d’una capacitat de tractament de 150.000 tonelades anuals. Els subproductes recepcionats poden ser subproductes líquids (gelats, iogurts, llets, sucs...) o subproductes sòlids ( farines, galetes, brioixeria, productes panificables, pastes...) que són transformats en matèries primeres per a pinsos animals.\nEn el procés de transformació aprofitem el 92,70% del producte entrant i només el 7,30% restant és destinat a d’altres gestors autoritzats.\nDisposem d’una àmplia experiència del mercat fet que ens atorga ser la primera empresa d'Espanya dedicada a la gestió de subproductes alimentaris i a la valorització de subproductes líquids. Els nostres principals proveïdors són grans empreses dedicades a la fabricació d'alimentació humana que generen excedents durant el procés de fabricació.\nDes de COPIRAL S.L no només oferim el servei de recepció de subproductes no aptes pel consum humà, sinó que també col·laborem amb els nostres proveïdors per poder implementar noves solucions adaptades als problemes que aquests puguin tenir amb la gestió dels subproductes.\nLa col·laboració PROVEÏDOR - COPIRAL, ens permet una major coordinació logística per la retirada dels subproductes del mercat, així com una millora en la selecció i gestió per reduir-ne els volums enviats a la deixalleria. Aquest fet ens permet incidir directament en la disminució de costos, complint així els requisits de reducció del malbaratament d'aliments que fa esmena la Llei de Transició Energètica.\nGran sensibilitat ecològica i marcada filosofia social, ja que considerem que ambdós conceptes han de complementar-se i reforçar-se mútuament des d'una perspectiva integral.\nAquesta sensibilitat social es manifesta en la paritat laboral i la flexibilitat horària per recolzar la integració de persones al món laboral. La política de personal de la nostra empresa sempre ha estat encaminada en la implicació i la incorporació de la dona a la plantilla de COPIRAL S.L.\nCtra. de Tàrrega, S/N - 25310 Agramunt (Lleida)\n973 390 604\nCOPIRAL S.L especialista en la recollida i valorització de subproductes alimentaris no aptes per al consum humà per ser transformats en farines per a pinsos animals.\nTel.973 390 604\nAdreça: Ctra. de Tàrrega, S/N


VI CONCURS BOOKTRAILER MARTI SOROLLA\nBases VI Concurs Booktrailer\nPromoure la lectura entre els nostres estudiants sempre ha sigut un objectiu clau al nostre centre des de les etapes de Escola Infantil i Primària fins a Secundària i com a nexe de continuïtat a l'etapa de Batxillerat van començar a experimentar amb la creació de Booktrailers com producte creatiu després de la lectura.\nÉs així com naix VI concurs de Booktrailer Martí Sorolla, amb l'objectiu de promoure la lectura emprant la creativitat i l'ús de les Tics per elaborar un vídeo-resum del llibre que s´han llegit, apropant la Lectura amb un format més pròxim als nostres adolescents.\nQue els nostres alumnes de tota la Comunitat siguen els creadors dels booktrailers, que els seus companys visitaran per triar la lectura que realitzaran posteriorment, al cap i a la fi és oferir-los l'oportunitat de ser els protagonistes del seu propi aprenentatge.\nAquesta iniciativa va adreçada a l’alumnat que estiguen cursant\nEducació Secundària i 1r Batxillerat el curs 2019-2020.\nAquells interessats poden consultar les bases del concurs i omplir el formulari d'inscripció.


L'autopsia confirma que el cos trobat és el de Marot\nEl resultat no ha pogut confirmar les causes de la mort\nLa policia creu que Marot va morir d'un tall de digestió\nActualitzada 03/12/2019 a les 13:50\nL'autòpsia ha confirmat que el cos que els bombers francesos van trobar al mar el passat 28 de novembre a la zona de La Mota Granda és el de l'exresident francès Mathieu Marot. L'examen forense no ha pogut determinar les causes de la mort, tot i que la principal hipòtesi és que Marot hauria patit un tall de digestió en llançar-se al mar. Un navegant va ser qui va donar l'alerta en veure un cos flotant amb un vestit de busseig.\nMarot, de 37 anys, va marxar d'Andorra cap a Montpeller el 12 de novembre, però mai va donar senyals d'haver arribat al destí. Els familiars van avisar la policia andorrana i la gendarmeria perquè no van rebre cap avís d'ell en els dies posteriors i els cossos d'emergència van rastrejar la zona, fins a trobar el seu cotxe prop de la platja de Carnon amb roba a l'interior. Les claus del vehicle s'han trobat amb el cos.


Notícies – CSITAL Lleida\nSeminari d’Actualització Jurídica\n17 juny 2021 8 març 2021\n9.00-10.30: Actualització jurídica, a càrrec del Sr. Antoni Garcia Jiménez, Vice-secretari de l’Ajuntament de Lleida. 11.00-14.00: Monogràfic sobre aspectes pràctics de la gestió urbanística, a càrrec del Sr. Jesús Gutiérrez Bustillo, Secretari d’administració Local, categoria Superior\n20 maig 2021 9 març 2021\n9.00-10.30: Actualització econòmica i d’intervenció a càrrec de la Sra. Eva Ma Llerins Sánchez, Interventora de l’ajuntament de Binéfar. 11.00-14.00: Regulació de les actuacions finançables amb càrrec a Fons Europeus al Reial Decret-Llei 36/2020, de 30 de desembre, càrrec de la… Read More »Seminari d’Actualització Jurídica\n22 abril 2021 9 març 2021\n9.00-10.30: Actualització jurídica, a càrrec del Sr. Antonio Ropero Vilaró, secretari general de l’Ajuntament de Balaguer. 11.00-14.00: Anàlisi de contractació irregular i reconeixement extrajudicial de crèdits, a càrrec del Sr. Baldomero Rovira López, interventor de l’Ajuntament de Reus.\nDocumentació del Seminari d’Actualització Jurídica de 23.04.2021\nDocumentació sobre Actualitat Jurídica a càrrec del Sr. Antonio Ropero Vilaró Documentació sobre Anàlisi de contractació irregular i reconeixement extrajudicial de crèdits, a càrrec de Baldomero Rovira López\n25 març 2021 9 març 2021\n9.00-10.30: Actualització econòmica i d’intervenció a càrrec de la Sra. Eva Ma Llerins Sánchez, Interventora de l’ajuntament de Binéfar. 11.00-13.00: Transparència i informació d’aquesta matèria al MUNICAT, a càrrec de la Sra. Teresa Colomer Cugat, SAT de la Diputació de Lleida… Read More »Seminari d’Actualització Jurídica\nDocumentació del Seminari d’Actualització Jurídica de 26.03.2021\n19 març 2021 26 març 2021\nDocumentació Actualització econòmica i d’intervenció a càrrec de la Sra. Eva Ma Llerins Sánchez Documentació sobre Transparència i informació d’aquesta matèria al MUNICAT, a càrrec de la Sra. Teresa Colomer Cugat\nDocumentació del Seminari d’Actualització Jurídica de 26.02.2021\n26 febrer 2021 19 març 2021\nDocumentació sobre Actualitat Jurídica a càrrec del Sr. Antonio Ropero Vilaró Documentació sobre “Novetats de la Llei 11/2020, de 30 de desembre, de Pressupostos Generals de l’Estat per a l’any 2021” a càrrec del Sr. Josep Jaume Mateu Beà, interventor… Read More »Documentació del Seminari d’Actualització Jurídica de 26.02.2021


Observatori astronòmic d'Albanyà\nEl primer parc internacional amb el cel sense contaminació lumínica de l'Estat\nDistància des de Mas El Brugué\n42º 18' 23'' N 2º 42' 33'' E\nCamí de Bassegoda s/n 17733 Albanyà Alt Empordà - (Girona) 972 54 20 20 info@observatorialbanya.com\nCalçat còmode, roba de molt abric (bufanda, guants, manteta...), llanterna o mòbil.\nEl poble d‘Albanyà a només 12,9 kilometres de Mas El Brugué, disposa d’un observatori astronòmic completament automatitzat i compta amb el telescopi més gran de la província de Girona. Les instal·lacions estan ubicades al Càmping Bassegoda Park però estan concebudes perquè puguin ser utilitzades de manera independent i tenen com a objectiu treballar per a la divulgació i la investigació científica. L'Observatori Astronòmic d'albanyà està distingit amb segell IDA, que el converteix en el primer parc internacional amb el cel sense contaminació lumínica de l'Estat\nAlbanyà està envoltat per gairebé 100 quilòmetres quadrats de boscos. Una situació excepcional que el protegeix de la contaminació lumínica de les ciutats i poblacions properes i el converteix en un dels punts de Catalunya i també de l'Europa occidental on es millor es pot veure el firmament.\nUna de les activitats principals son els batejos astronòmics, que acosten el meravellós món de la astronomia a grups de fins a 50 persones, tant nens com adults. Durant la rebuda, els més grans poden degustar una copa de cava de benvinguda. Després, amb l’ajuda d’un raig làser, els visitants, nens també, aprenen a orientar-se pels meravellosos cels d’Albanyà i a trobar l’estrella polar. L’ equip d’astrònoms us farà un recorregut audiovisual pel firmament adaptant el contingut del bateig astronòmic a les circumstàncies meteorològiques del moment i a l’època de l’any en què ens trobem perquè l’experiència sigui el més enriquidora possible. Es poden gaudir diferents experiències segóns la temporada de l’any.\n+ info: http://www.observatorialbanya.com


Arracades i penjoll fulles de garrover - Núria Deyà\nArracades i penjoll fulles de garrover\nAquest és el resultat de l’encàrrec d’un client: volia unes arracades i un penjoll de plata per fer un regal i només em va posar una condició: el color. Les joies havien de tenir un únic element fixe, que era aquest to verd clar: vaig pensar que podia emprar niobi, però no estava segura d’aconseguir aquest to concret, així que vaig pensar que obtindria millors resultats si emprava arena pigmentada, com a la col·lecció Naum.\nA l’hora de dissenyar, tenir tanta llibertat és un gust!… però, com en qualsevol plantejament d’una joia, has de fer un procés de creació per arribar a la idea que funcioni visual i tècnicament: en aquest cas, i com moltes altres vegades, vaig buscar la inspiració a la natura, i pensant també en la persona que m’ho havia encarregat. Aquestes joies se n’havien d’anar cap a Mallorca, o sigui que se’m va ocórrer pensar en elements de la natura de la illa veïna.\nEntre les propostes finals, hi havia per exemple, un conjunt inspirat amb fulles d’ametller i aquest, creat a partir de les fulles de garrover, que va ser el que al final vaig elaborar.\nI… va ser un èxit!!!


L'institut Bernat el Ferrer es tanca en defensa de l'escola pública | Viu Molins de Rei\nL’institut Bernat el Ferrer es tanca en defensa de l’escola pública\nJose Polo • 28/03/2012\nAl voltant de 150 persones de la comunitat educativa de Molins de Rei participen en un tancament entre les nou i les dotze de la nit amb l’objectiu de “prendre consciència” dels atacs que pateix l’escola pública i les conseqüències de la crisi econòmica.\nLa comunitat educativa es va reunir en defensa de l'escola pública // Jose Polo\nL’IES Bernat el Ferrer de Molins de Rei ha iniciat un seguit d’activitats en defensa de l’escola pública davant dels atacs perpetuats pels governs de CiU i PP en forma de retallades. Gairebé 150 persones de la comunitat educativa de la vila entre alumnes, pares i professors es van tancar el passat dimarts entre les 21 hores i la mitjanit en motiu de protesta.\nDurant la nit es va mostrar un documental que parlava de les causes i les conseqüències de la crisi econòmica i després va començar una taula rodona sobre els efectes de les retallades en l’educació pública, reflexions sobre el sistema i la crisi i la nova reforma laboral. L’acte va comptar amb la presència de Josep Lluís Alcazar (CGT), Josep Maria Cervelló (USTEC), Pilar León (Corrent Roig) i Marc Sangüesa (CCOO) i una gran participació dels joves estudiants preocupats pel seu futur com a ciutadans. Els ponents van animar als joves a participar en les diferents mobilitzacions de cara a la vaga general del dijous 29 de març.\nEl director de l’institut Bernat el Ferrer, Ramon Graells, ha dit en declaracions a Viu Molins de Rei que l’objectiu de la mobilització és “prendre consciencia de la situació actual”. Segons Graells, les últimes retallades “han afectat al 10% del pressupost de l’institut”. El director exemplifica el drama de les retallades en un exemple quotidià: “ara si es trenca un fluorescent, per exemple, no el podem canviar”. A més, el pacte entre CiU i PP en els pressupostos de la Generalitat de Catalunya fa que les obres que d’amplicació del centre que havien d’estar finalitzades al setembre vinent finalment no es realitzin. Graells assegura que “ara ens podrem sortir, però en un parell d’anys no cabrem i les barraques no són la solució”.\nEl Bernat el Ferrer va iniciar fa uns dies un seguit d’accions en defensa de l’escola pública. El cap d’estudis, Jordi Vidal, explica que “cada dimarts els professors portem una samarreta groga reivindicativa del problema que patim” de la mateixa manera que fan altres centres d’arreu de Catalunya. Vidal comenta orgullós de l’alt número d’alumnes que van omplir la sala polivalent del centre durant la nit reivindicativa que “els alumnes de quart d’ESO i els de batxillerat ja són conscients del problema que patim, la resta encara són massa petits”.\nEls professors utilitzen una samarreta groga en defensa de l'escola pública cada dimarts // IES Bernat el Ferrer\nUna joventut amb consciència social\nEntre professors i sindicalistes, les reflexions dels alumnes de l’IES Bernat el Ferrer van destacar per la seva claredat d’idees tant en la forma d’expressar-les com el seu contingut trencat el vell tòpic que diu que el jovent ja no té valors. “Som aquí ja que tenim consciencia social”, deia un alumne de Batxillerat mentre que una companya assegurava que “l’única retallada necessària és la del Rei”. Després de les ponències, els joves van compartir impressions amb professors i pares sobre la societat i el sistema durant més de 30 minuts en un clima d’evident preocupació pel futur que els espera.\nEtiquetes:29M CCOO CGT CIU Corrent Roig Educació educació secundària IES Bernat el Ferrer Jordi Vidal Josep Lluís Alcazar Josep Maria Cervelló Marc Sangüesa Pilar León PP Ramon Graells retallades USTEC vaga general


Taller Comissió TAC – Curs 2018/19 – Espai TAC – Estratègia Digital\ncoordinacioTAC 9 d'octubre de 2018 Taller Comissió TAC – Curs 2018/192019-03-07T19:32:11+02:00 ComissióDigital\nAvui hem fet la sessió d’obertura (i primera sessió del taller associat) de la Comissió TAC corresponent a l’actual curs 2018/19. I què fem quan ens ajuntem? Configurar ordinadors, preparar enquestes, protocols, actualitzar webs, revisar estació meteorològica, inventari, etiquetatge… amb gent compromesa i incansable!\nAvui hem iniciat la 1a sessió de la #ComissioTAC 18/19 a l’@InsNarcisOller. I què fem quan ens ajuntem? Configurar ordinadors,preparar enquestes,protocols,actualitzar webs,revisar estació méteo,inventari,etiquetatge… amb gent compromesa i incansable! #InsNarcisOller #TallersTAC pic.twitter.com/H9s4V2lHtR\n— Comissió TAC N.Oller (@ComissioTac) 9 d’octubre de 2018\nComissióDigital, Formació, Institut\n« Participem a la CodeWeek – Setmana Europea del Codi\nLa Comissió TAC, a la XVI Jornada de Qualitat »


territoris.cat 21:17 04/10/17\nfira préssec suspen l#39-ajuntament d#39-alfarras pinyana\nEdicions anteriors de la Fira del Préssec de Pinyana d'Alfarràs\nL'Ajuntament d'Alfarràs, governat pel PSC, ha decidit suspendre la 25a Fira de Préssec de Pinyana que estava prevista per al proper cap de setmana. L'alcalde Kleber Esteve ha lamentat haver de prendre aquesta decisió pel clima polític que viu el país i considera que és el més prudent i retrobar la fira l'any que ve.\nParal·lelament, l'associació de comerços de l'Eix Comercial de Lleida han comunicat que també pels darrers esdeveniments succeïts a la ciutat es veuen en l'obligació de desconvocar l'acció programada per aquesta setmana on presentaven una nova campanya de dinamització comercial amb el nom de 'Girando Con....Fest'. D'altra banda, el cantautor mallorquí Tomeu Penya ha suspès la seva actuació prevista diumenge al Cafè del Teatre de l'Escorxador per la repressió policial espanyola durant l'1-O.\nEl comerciants de l'Eix tenien convocades una sèrie d'accions que han quedat desconvocades i l'únic que mantenen és una exposició de fotografia de diferents botigues que es pot veure als aparadors dels comerços.


Chalet Chocolat Chaud Nendaz Suïssa - Ofertes d'hotels amb els MILLORS DESCOMPTES EN LÍNIA Fer un comentari al lloc web\nChalet Chocolat Chaud-, Nendaz City Center, Nendaz, Suïssa, 1997 - Veure al mapaNotable7,8Basada en4comentarisChalet Chocolat ChaudVeure més fotosVeure més fotosVeure totes les 29 fotos\nAl visitar Nendaz, vosté es sentirà com a casa a Chocolat Chaud, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Chocolat Chaud és compromet a que la seva estada sigui el més còmoda possible. Les carecterístiques més important de l'hotel inclouen aparcament de cotxes. L'ambient de Chocolat Chaud es reflexa en cada habitació. balcó/terrassa, TV satèl•lit/cable, reproductor de DVD/CD, nevera, forn microones són només algunes de les comoditats a la vostra disposició. L'hotel ofereix moltes oportunitats d'oci úniques, com jardí. Amb una localització ideal i amb comoditats imbatibles, Chocolat Chaud no troba competidors en cap categoria.\nCal que informeu el Chalet Chocolat Chaud de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 500 CHF per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


L’extraordinària família Telemacus – Daryl Gregory | ePubGratis\nL’extraordinària família Telemacus.\nDe novel·les familiars n’hi ha moltes. Però de famílies com els Telemacus, cap.\nEl Teddy és un artista de la prestidigitació que es guanya la vida fent trampes amb les cartes. Un bon dia veu un anunci d’un professor universitari que busca persones amb poders mentals per participar en un estudi sobre parapsicologia que resultarà que compta amb el suport de la CIA. S’hi presenta i allà coneix la Mo, una vident autèntica. Després d’un curt festeig es casen i tenen tres fills prodigiosos: la Irene, que detecta les mentides; el Frankie, que pot bellugar coses amb la ment, i el Buddy, el més petit, que veu el futur.\nEn plena dècada dels setanta L’Extraordinària Família Telemacus triomfa mostrant les seves habilitats pels escenaris de tot el país, fins que un dia s’estrenen a la televisió i passa una cosa imprevista que estroncarà per sempre la seva carrera al món de l’espectacle.\nDaryl Gregory (Chicago, Illinois, 1965) és un autor nord-americà de fantasia, ciència-ficció i còmic. Ha escrit les novel·les Pandemonium (2008), The Devil’s Alphabet (2009), Raising Stony Mayhall (2011), Afterparty (2014), We Are Completely Fine (2014, World Fantasy Award i Shirley Jackson Award), Harrison Squared (2015) i Spoonbenders(2017); nombrosos contes i relats, alguns aplegats al recull Unpossible and Other Stories (2011); i les sèries de novel·les gràfiques i còmics Dracula: Company of Monsters i Planet of the Apes.


LA TERTÚLIA DEL QUART PIS » Apunt sobre cinturons\nJosep Maria Espinàs a El Periódico del 30 de abril del 2011\nÉs curiós comprovar com el concepte de cintura va desapareixent en la realitat. L’enciclopèdia la defineix així: «La part més estreta de l’home sota la caixa toràcica». I de la dona, és clar. La paraula cintura va estretament lligada a cenyir, cinyell i cinturó, banda de roba, de cuir, etcètera destinada a estrènyer la cintura.\nSi observem al nostre voltant, veure’m que en molts casos la cintura ja no és la part més estreta del cos de l’home i de la dona. No sé quina era la situació en altres temps, però actualment veiem que hi ha molts homes i moltes dones que han perdut la cintura, capturada pel creixement de la panxa. La divisòria estreta del cos s’ha difuminat.\nÉs sabut que hi ha molts homes, i dones, als quals els ha crescut la panxa amb el pas dels anys. Encara que simbòlicament sigui un signe de menjar molt, en realitat es tracta, en molts casos, que la musculatura del ventre cedeix. Com passa en altres parts del cos. També passa amb les galtes, amb els pits, amb el cul.\nLes dones d’abans lluitaven per exhibir una cintura prima amb unes faixes que estrenyien aquesta part del cos fins al punt que de vegades semblava que no podrien respirar. En castellà es parlava del talle de avispa com d’un exemple de bellesa. De mica en mica, es va imposar una mica de seny i el sacrifici era menys agressiu. Les faixes es van fer menys opressores, i qui sap si podríem vincular aquest fet amb el naixement de la tendència a l’alliberament de les dones.\nNo és que les faixes hagin desaparegut, suposo, però, físicament parlant, em sembla que les noies d’avui han renunciat a la visibilitat de la cintura. Hi ha col·laborat decisivament la moda de les bruses tirades, em sembla que en diuen, que van més avall de la cintura carnal. La moda dels jerseis llargs i balders també ha col·laborat al fet que la cintura de nois i de noies, suposant que es conservi, quedi amagada.\nHi ha qui porta un cinturó decoratiu, sobre el vestit, còmodament penjat. També hi ha els grassos que el porten cenyit, però sota l’esplèndida panxa. Però goso suposar que aquest estiu de cinturons juvenils no en veurem gaires. Ja es compren pantalons que tinguin capacitat de cenyir, i amb un botó n’hi ha prou. I a més, si -sobretot les noies- ho combinen amb una camisa o un top que els vagi deliberadament una mica curt, com vol la moda, entre les dues peces quedarà un espai al descobert, un cinturó molt suggestiu: un autèntic cinturó de pell… humana.


Vila en lloguer amb vistes al mar en les Salines, Eivissa | Oi REALTOR\n7.000 € 4 Habitacions, 4 Bany, Construïts 300 m2\nREF 47291, 4 hab., 4 Bany, Construïts 300 m2\nLa vila està situada a la reserva natural de ses Salines . El terreny està totalment vallat , camí a la vila particular, sense veïns confrontants .\nA la vila hi ha meravelloses vistes i les millors postes de sol envoltada de natura i tranquil·litat. La casa principal consta de 2 plantes . A la planta baixa una sala gran amb llar de foc, un sofà i una taula de menjador per a 10 persones i al costat d'ell hi ha la cuina separada per una barra americana . La cuina està totalment equipada ( nevera, rentavaixelles, microones ... )\nHi ha 4 dormitoris per a 8 persones, un dormitori doble , un bany i una petita cuina a la casa d'hostes. La seva pròpia piscina privada , 2 terrasses de chill out / lounges, sauna, barbacoa, càmeres de seguretat, aire condicionat, calefacció central, aigua filtrada, caixa forta. Es troba a 10 minuts de les platges des Cavallet i Les Salines .\nPreus per setmana :\nJuliol 7.000 Euros\nAgost 7.000 Euros\nSetembre 6.000 Euros\nHola, m'interessa aquest immoble i desitjo més informació, Gràcies !. REF: 47291


Més info – SBalz 2022\n* Claustre de la Casa de la Cultura, c/Escoles Pes, 4 (després de la presentació els alumnes aniran amb cada professor a l’aula corresponent). Si no podeu assistir a la presentació del curs o a classe dimarts al matí, no passa res. Us podeu incorporar un altre dia.\n** Les conferències i tallers es realitzaran a l’Auditori de la Casa de la Cultura, c/ Escoles Pies, 4.\n– Les instal·lacions de la Societat Musical i de la Casa de la Cultura tanquen de 14 a 16 hores, en eixe període de temps, els alumnes no podran quedar-se dins.\n– Els horaris de les classes estan previstos de 10.00 a 14.00 al matí i de 16 a 18.00 a la vesprada (el dissabte es començarà a les 9 del matí). Els horaris són orientatius, cada professor us indicarà les classes que té de manera individual.\n– Els concerts del 2 i 3 de juliol a les 19.15h es realitzaran al Claustre de la Casa de la Cultura, c/ Escoles Pies, 4 d’Alzira.\n– Els concerts del 29 de juny al 3 de juliol a les 22.15h es realitzaran al CEIP García Lorca, c/ José María Llopico 10, d’Alzira.\n– Els concerts de la vesprada són gratuïts i estan oberts a tot el públic. Els concerts de la nit són gratuïts per als alumnes i l’entrada per a la resta del públic és de 5 euros.\n– Us donarem també unes acreditacions que haureu de portar durant el curs per a identificar-vos com a alumnes.\n– Heu de portar en tot moment la mascareta (excepte quan us toque fer classe individual) i utilitzar els gels hidroalcohòlics que tindreu a la vostra disposició.


Vilamarxant acollirà aquest divendres una caminada noctura - Noticias CAMP DE TURIA\nVilamarxant acollirà aquest divendres una caminada noctura\nAquest divendres, 3 d’agost, se celebrarà la VIII Caminada Nocturna de Vilamarxant. Aquesta serà una pujada a La Rodana. Es tracta d’una cita ja tradicional en el calendari estiuenc del municipi i que sempre congrega un gran nombre de veïns i veïnes que volen gaudir dels paratges naturals i de l’esport a l’aire lliure en família o amics.\nJa hi ha més de 200 persones inscrites per acudir a aquest esdeveniment. Per a participar és obligatori estar apuntat i que les inscripcions es tancaran aquest mateix divendres a les 14.00 hores o quan s’arribe a la xifra màxima de 300 participants. Les incripcions es poden formalitzar a la pàgina web de Senderistes Les Rodanes: http://senderistescavilamarxant.blogspot.com/ o a l’Ajuntament del municipi.\nAquesta és una caminada gratuïta i no competitiva, oberta a tota la població per fomentar l’esport i gaudir d’una vetlada als nostres espais naturals més representatius. L’eixida serà des de l’avinguda 2 de Maig a les 19.15 h i l’arribada està programada al voltant de la mitjanit, també a l’avinguda 2 de Maig.\nEl recorregut és circular, de 12,700 quilòmetres. La majoria del trajecte transcorrerà per camins de terra, sendes i pistes d’asfalt. A més, les persones participants podran decidir la dificultat del recorregut, de manera que aquelles o aquells que vulguen pujaran a La Rodana Gran, mentre que la resta continuarà cap a la Bassa Barreta. En este últim punt, totes i tots els caminats soparan.\nPer aquest motiu, les i els participants hauran de portar el sopar i beguda suficient per a tot el recorregut. La vetlada estarà amenitzada, com en edicions anteriors, pel quintet de vent local Ad Libitum. A part del sopar i la beguda, des de l’organització recorden que caldrà portar roba i calçat còmodes, llanterna o frontal. Aquells que vulguen també podran portar-se cadires per seure durant la parada a la Bassa Barreta. L’organització sí que facilitarà llum artificial a este paratge.\nVilamarxant posa en marxa els pressupostos participatius per a l’any 2020


DIVERNEETIC: Qué es un alumne de Necesitats educatives especíals?\nQué es un alumne de Necesitats educatives especíals?\nEn el marc dels principis generals de l'educació inclusiva, l’atenció a l’alumnat s’ha de proporcionar, sempre que per les seves característiques sigui possible i adequat, en entorns escolars ordinaris, proporcionant-los el suport necessari per possibilitar-los l’accés als entorns i activitats generals i als aprenentatges escolars i l’assoliment de les competències bàsiques.\nL’aprenentatge cooperatiu, la intervenció de més d’un professional a l’aula, la planificació individualitzada, la participació de l’alumnat en l’activitat d’aula, la resolució col·laborativa de conflictes, entre altres, poden afavorir la inclusió de tot l’alumnat a l’aula ordinària.\nEls mestres de pedagogia terapèutica i el professorat de psicologia i pedagogia han de prioritzar l’atenció directa a l’alumnat amb necessitats educatives greus en els entorns escolars ordinaris.\nL’avaluació dels processos d’aprenentatge dels alumnes amb necessitats educatives especials ha de seguir el mateix procés que la resta d’alumnat. Els plans individualitzats han d’esdevenir el referent per a l’avaluació d’aquest alumnat, tenint en compte, en el marc dels objectius del curs i de l’etapa, l’assoliment de les competències que afavoreixen l’autonomia per a l’aprenentatge i el desenvolupament personal i social.\nL'equip docent, amb la col·laboració de l’EAP, ha de fer el seguiment dels aprenentatges dels alumnes i adoptar les decisions que correspongui en relació amb l’atenció educativa que es dóna a l’alumne/a, procurant sempre la màxima participació de l’alumne/a en els entorns i grups ordinaris.\nEn la valoració del procés d’aprenentatge de l’alumnat amb necessitats educatives especials es tindrà especialment en compte l’assoliment de les competències bàsiques, el desenvolupament personal i social i l’adquisició d’hàbits d’autonomia i de treball.\nEn els informes trimestrals s’explicitarà l’evolució de l’alumne/a en les diferents matèries, explicitant, fins on sigui possible, els continguts treballats i els aprenentatges realitzats, l’assoliment d’hàbits de treball i d’autonomia i l’adaptació al centre i al grup. És convenient utilitzar el mateix model d’informe que amb la resta de l’alumnat.\nEn finalitzar el curs escolar els professors i professores que han impartit cadascuna de les matèries han d’atorgar a l’alumne/a la qualificació que correspongui, tenint en compte els plans individualitzats que per a cada alumne/a s’hagin formulat.\nCorrespon a l'equip docent decidir sobre la promoció de l’alumnat. Els alumnes que segueixin un pla individualitzat han de ser escolaritzats en el nivell i grup que, atenent la proposta educativa que se’ls formuli, es determini en el pla individualitzat o en l’adaptació curricular corresponent.\nEn l’avaluació final de l’etapa es considerarà la maduresa de l’alumne/a en relació amb els objectius de l’etapa, la maduresa personal i les possibilitats de progrés en cursos posteriors.\nLa comissió d’atenció a la diversitat ha de fer el seguiment de l’evolució de l’alumne/a amb necessitats educatives especials amb els tutors i professionals especialistes --Equips psicopedagògics, professorat de psicologia i pedagogia, mestre/a de pedagogia terapèutica, professionals de recursos externs-- com a element clau de les decisions organitzatives, curriculars i avaluatives que es prenguin per afavorir la inclusió escolar.\nLa implicació de les famílies i l’enregistrament sistemàtic dels aspectes que es tracten i els acords que es prenen seran essencials per poder fer el seguiment de l’evolució de l’alumnat.\nEl coordinador/a pedagògic/a del centre ha de vetllar per l’elaboració de les adaptacions curriculars necessàries i per la regularització de propostes de plans individualitzats que hagin de ser aprovades pel director o directora del centre amb el vistiplau de la comissió d'atenció a la diversitat.\nEn els documents oficials d'avaluació es faran constar les mesures d'atenció a la diversitat adoptades i el pla individualitzat, si escau.


La llei d'eutanàsia segueix endavant després de rebutjar el Congrés el veto de PP i Vox\nActualitzada 10/09/2020 a les 17:14\nLa proposta legislativa del PSOE per regular l’eutanàsia seguirà la seua tramitació parlamentària després que el ple del Congrés hagi rebutjat aquest dijous les esmenes a la totalitat del PP i Vox\n© Pedro Sánchez durant una de les intervencions ahir al Congrés dels Diputats.\nLa proposta legislativa del PSOE per regular l’eutanàsia seguirà la seua tramitació parlamentària després que el ple del Congrés hagi rebutjat aquest dijous les esmenes a la totalitat del PP i Vox en les quals proposaven com a alternativa una llei basada en les cures pal·liatives.\nAmb 203 vots en contra, 143 a favor i 2 abstencions al text del PP i 204 vots en contra, 143 a favor i 1 abstenció al de Vox, les esmenes a la totalitat presentades per ambdós partits han estat rebutjades en el ple del Congrés dels Diputats, pel que la llei d’eutanàsia presentada pel PSOE seguirà el seu curs i, després de l’acabament del termini per a la presentació d’esmenes parcials el 16 de setembre, es constituirà la ponència encarregada de donar forma a la iniciativa.\nEl PP i Vox han defensat aquest dijous les seues alternatives a la proposta del PSOE basades en una llei de cures pal·liatives, la qual cosa ha estat criticat per la diputada socialista María Luisa Carcedo, que ha assenyalat la contradicció d’ambdues propostes, en no tenir res a veure amb la llei d’eutanàsia.\n"Saben que no aporten res nou: les cures pal·liatives són a la cartera comuna de serveis des de 2006, i des de 2010 hi ha una estratègia de cures pal·liatives", ha assegurat Carcedo, que ha criticat que les propostes de PP i Vox només busquen "confondre el debat".\nDes del PP, José Ignacio Echániz ha defensat la proposada del seu partit, una llei de garantia i universalització de les cures pal·liatives, que, segons ha denunciat, no estan garantits per a la totalitat dels pacients que el necessiten a Espanya, i ha advertit que és "una obscenitat" que es debati una llei d’eutanàsia sense que es tinguin resolts les cures pal·liatives.\nEn aquest sentit, ha assegurat que on es garanteix aquesta assistència medica, els candidats al suïcidi assistit "pràcticament desapareixen" i ha defensat que el seu text permet legislar sobre drets i garanties per morir dignament.\nAixí, la proposta del PP recull pràctiques com la sedació pal·liativa, el dret a rebre tractaments personalitzats al domicili, habitacions individuals i acompanyament de familiars i pròxims als hospitals i permisos laborals per als familiars cuidadors.\nEchániz, que ha retret al PSOE el seu canvi de postura i "el seu lliscament als postulats radicals de Podemos", ha recordat que aquest partit va votar en contra de l’eutanàsia fa 3 anys. "Per què abdica el PSOE i renúncia a la seua posició històrica per defensar ara el suïcidi assistit si no hi ha una demanda social", ha preguntat.\nI li ha criticat també que ho facin "en un moment en què desenes d’ancians han perdut la vida sols", com a conseqüència de la pandèmia de la COVID-19.\nLes morts esdevingudes en les residències de majors durant aquests mesos han servit també a Vox per denunciar l’actitud del Govern, que han acusat de "sedar amb morfina" les persones grans en lloc de portar-los a l’UCI per intentar salvar-les la vida.\nDesprés de defensar la proposta d’una llei de cures pal·liatives que incrementi les unitats assistencials i el nombre de professionals per donar cobertura a les 225.000 persones que cada any necessiten aquests serveis, davant els 65.000 que els reben, la diputada de Vox María Ruiz ha acusat l’Executiu d’optar pel camí "més fàcil i barat, com si la vida tingués un preu".\nRuiz creu que la llei d’eutanàsia converteix els metges en botxins i, davant de les crítiques per intentar retardar l’aprovació de la norma, ha assegurat que el seu partit provocarà aquest retard "totes les (vegades) que faci falta".\nAixí, davant la llei del PSOE, Vox planteja una "llei de vida" que busca una mort digna, el suport al malalt i a la seua família, així com oferir ajuts perquè les persones que es troben al final de la seua vida no tinguin dolor ni se sentin una càrrega.\nLa majoria de grups ha criticat la intenció de PP i Vox d’intentar confondre barrejant les cures pal·liatius amb l’eutanàsia. "Es tornen a equivocar i ja van tres vegades. Volen confondre, no és el mateix cures pal·liatives i eutanàsia, però això ja ho saben vostès. I el problema és que, sent coses diferents i ambdues necessàries, volen respondre només amb una d’elles", ha lamentat el diputat del PNB Joseba Andoni Aguirretxea.\nDes de Ciudadanos, Sara Giménez ha opinat que garantir les cures pal·liatives és una cosa fonamental, però que no és incompatible amb l’eutanàsia, i s’ha mostrat partidària que el text del PSOE segueixi la seua tramitació en el Congrés per poder debatre sobre ell i millorar-lo.\nLa diputada d’UP Rosa María Medel ha acusat el PP i Vox de "criminalitzar" el que demana ajuda per morir i de jutjar aquelles persones que no pensen com ells, mentre que des de Bildu, Iñaki Ruiz de Pinedo ha denunciat que les esmenes a la totalitat busquen presentar un "fals dilema".\nL’exministra de Sanidad María Luisa Carcedo ha lamentat que sigui la tercera vegada que aquest debat es produeix. "Sembla una gincama, contínuament saltant obstacles, mentre molts espanyols estan esperant que s’aprovi i milers d’ells estan patint en contra de la seua voluntat".\nLa proposta del PSOE defineix les condicions en les quals es pot sol·licitar aquesta ajuda i també assegura la garantia jurídica de com s’ha d’aplicar de forma correcta.


Madrid és una de les meves ciutats preferides. Cada vegada que hi vaig em sento molt còmode, i és que la seva gent és amable i oberta. És possible que al viure a Barcelona m'adapti fàcilment a les grans ciutats perquè en el fons sóc molt urbanita. M'agrada el tarannà dels madrilenys amb el costum de l'aperitiu a la barra d'un bar, la tapa amb la beguda, el tracte de com si et coneguessin de tota la vida, la facilitat de conversa encara que siguis un desconegut i l'habilitat de notar el nostre accent català.\nQuan hi anem sempre anem a veure a uns bons amics que viuen a les afores, en una casa amb jardí i això ens permet fer uns quants àpats a casa seva i si el temps ho permet una bona barbacoa. Les dues primeres vegades que hi vam anar no estàvem diagnosticats i òbviament no teniem restriccions, però després del diagnòstic els nostres amics van comprar una graella nova per poder fer tota la carn i el pa sense gluten sense contaminar-nos, de fet la tenen guardada per nosaltres. Ja he dit que eren bons amics.....\nUn dels llocs que no deixem de visitar sense falta és el Restaurant El Trasgu a Torrelodones, on a més a més de menjar molt bé és un lloc molt bonic i amb bones vistes. Si hi aneu a l'estiu us recomano anar-hi de nit i a la terrassa. Cal dir que no és un lloc específic sense gluten, però com que necessàriament s'ha de reservar taula, aprofiteu la trucada per a que us diguin quines opcions sense gluten i sense contaminació us poden oferir. A nosaltres ens ho van explicar perfectament i van estar molt atents, tot i que cada vegada que arribava un plat a taula sempre ens asseguràvem que fos sense gluten. El preu del compte és elevat, però estem parlant d'un restaurant de nivell i a Torrelodones, aviso perquè no tingueu sorpreses amb el compte.\nMolt a prop de la Plaza Mayor (cóm m'agrada aquesta plaça!!!) trobareu Taberna la Daniela, en un carreró que va a donar a la mateixa Plaza Mayor, si hi aneu us explicaran quines coses podeu menjar però només us dic que van guanyar un premi a la millor truita de patates, i no m'estranya perquè esta molt i molt bona. No gaire lluny teniu també Taberna La Concha on podeu parar a fer un "vermouth de grifo" abans de dinar.\nA la Gran Via, esta Da Nícola, una pizzeria que ofereix molts més plats que només pasta i pizza, jo vaig menjar pasta fresca farcida molt bona i unes postes d'escàndol.\nUn lloc on no es pot deixar d'anar és Lalina Bravas Tapas y Copas al barri de La latina i al costat mateix del teatre. Pràcticament tota la carta és sense gluten, molt bona qualitat, ambient i tracte.\nRespecte a l'Hotel Melia Plaza España he de dir que vam triar malament, però no per l'esmorzar sinó perquè vam agafar-lo en plena Gran Via on a les 3 de la matinada hi havia tant ambient com a les 3 de la tarda. Les habitacions donaven al carrer i no estaven prou aïllades del soroll del carrer. Les habitacions no estaven a l'alçada d'un hotel de 4 estrelles, el mobiliari un tant atrotinat, un bany petit i poc pràctic, instal.lacions bastant antigues i un vestíbul no adaptat a persones amb mobilitat reduïda o carrets de nadó ja que s'han de pujar escales carregant amb les maletes. Em consta que tenien pendents unes quantes reformes, així que potser ara les coses han millorat.\nAmb l'esmorzar no vam tenir problemes perquè vaig trucar una setmana abans d'anar-hi i vaig parlar directament amb l'encarregat de la sala, de manera que vam pactar el que voldríem esmorzar i ens va dir que en arribar al menjador demanéssim per ell i s'ocuparia personalment del nostre esmorzar. Ens torraven el pa dins de la cuina per evitar contaminacions i ens ho portaven tot de dins de la cuina. Ens van oferir brioixeria, pa recent fornejat, embotits, mantega i melmelada. La veritat és que era abundant i el servei i l'atenció van ser impecables.\nEn el nostre darrer viatge a Madrid ens vam instal.lar en el Gran Hotel Attica 21 de Las Rozas, sense dubte molt més tranquil, millor atesos i l'esmorzar impecable.\nEn aquest mapa hi ha moltíssims llocs més on podem menjar sense gluten.\nEnllaç a l'Asociación de Celíacos de Madrid


CAL SAC: Baetulo, ciutat romana\nCom a "badalonensis", descendent dels antics romans que ocuparen aquestes terres del litoral mediterrani, tot i que ara visc a cinquanta metres fora muralla, allà a l'Eixample del segle XIX, sobre la sorra i amb la companyia de la salina marina dins de casa, US DONO LA BENVINGUDA A LA CIUTAT DE BAETULO!\nEls excursionistes del CEC hem fet, aquest matí, un caminada pels temps i, resseguint la Via Augusta, ens hem arribat a la Baetulo emmurallada pels romans. El viatge en el temps ha estat, però, un recordatori i un aprenentatge, portat per una guia excel·lent, amb el que ens hem adonat que avui en dia no hem inventat res.\nEn una visita al Museu de Badalona hem conegut que Baetulo va ser una ciutat construïda sobre el turó d'en Rosés, entre les rieres de Canyet i Canyadó cap a l'any 100aC, emmurallada com a defensa dels enemics que poblaven aquestes terres, situada entre la Serralada de Marina i el mar, que fou una ciutat important com així ho confirma el seu subsòl. Importància que li vingué de la producció i comerç del vi que alimentava les tropes de soldats de l'Imperi romà.\nEns hem netejat a les Termes tot passant pel fregidarium, tepidarium i caldarium, hem vist les botigues de llegums i herbes aromàtiques, hem fet un mos a la fonda on ens han servit un menjar ràpid a l'estil dels nostres McDonalds, hem escrit notes amb l'stilo i la plaqueta de cera, hem passat per la palestra on hem fet exercicis gimnàstics i hem donat una volta pel peristil amb les flors i aus que ens han alegrat la vista.\nHem degustat el vi avinagrat i aquell altre més delicat guardat especialment per als grans convidats, hem tastat el garum i les fruites de l'època, ens hem perfumat amb olis i ungüents i hem vist els coloms perfumats voleiant per sobre nostre.; hem jugat com infants amb els ossos i el tres en ratlla i ens hem empolainat amb pólvores i joies vistoses. No hem pogut assistir a cap espectacle ja que el teatre ha deixat de ser per les inclemències dels temps i dels homes moderns que l'han reduït a quatre pedres mal comptades. Tampoc hem pogut oferir cap present als déus ja que el temple romà reposa sota el temple cristià que encara oneja sobre el turó des que la Baetulo va perdre importància cap al segle IIIdC. Tot i així, hem estat protegits tothora per la deesa de la ciutat: la Venus de Badalona.\nHem recorregut els carrers, observat les clavegueres i ens hem estirat un xic en el triclinium.\nHem estat invitats, per un magnat romà que ha volgut deixar el seu nom en l'anonimat, a visitar la Domus del carrer Lladó, al barri més antic de Dalt la Vila, la Casa dels Dofins anomenada així pel mosaic amb dibuixos de dofins que s'ha conservat al seu interior tot i que el que hi ha és una còpia de l'original que reposa en algun lloc de Barcino, ciutat romana posterior a la nostra que li va anar prenent el lloc preeminent que ocupava Baetulo talment com passa en els nostres dies. Ens hem passejat per les estances i hem pogut veure una reproducció de la vida de la família de la casa en un dia laborable, posem-hi un dijous qualsevol de començaments de gener.\nDavallant pel carrer Laietania hem visitat també el Jardí de Quint Licini, prohom de la ciutat que va ser el 106è Cònsul a Roma. Quin goig poder compartir les converses de les dones de la domus prop de l'estany que ens ha procurat frescor en aquest assolellat dia d'hivern!\nHem retornat als nostres temps amb la sensació de conèixer una mica més d'on venim i de saber que hem heretat tantes coses dels romans.\nEls badalonensis que continuem a la ciutat us agraïm la visita i us encoratgem a tornar, potser, per anar a d'altres temps històrics i altres racons de la ciutat: el llegat del Modernisme, la fàbrica de l'Anís del Mono, els 600 anys d'història del Monestir de Sant Jeroni de la Murtra o el passeig per la Rambla i una banyada al mar que ja no està poblat de pirates.\nEtiquetes de comentaris: Amb el SAC a la motxilla, On trobar sacs\nCantarem la vida. Raimon


Moren dos veïns de Barcelona en un accident de trànsit a Osca\nUna noia que anava a la part del darrere de la furgoneta, que ha sortit de la via, ha resultat ferida greu\n2 min. Barcelona 01/09/2018 20:09\n651x366 El vehicle ha quedat bolcat i parcialment submergit en un punt negre de la N-II / ARA El vehicle ha quedat bolcat i parcialment submergit en un punt negre de la N-II / ARA\nDos homes han mort i una dona ha resultat ferida greu aquest dissabte al matí en un accident de trànsit a la N-II a Peñalba, a Osca. Tots tres són veïns de Barcelona. Segons la Diputació de Saragossa, el sinistre ha tingut lloc cap a les 7.45 h, quan la furgoneta en la qual viatjaven les tres persones, que anava en sentit Barcelona, ha sortit de la via i ha caigut a la llera del riu, on hi ha un metre d'aigua. El vehicle ha quedat bolcat i parcialment submergit.\nUna noia de 25 anys que viatjava a la part posterior del vehicle ha pogut ser rescatada amb vida, però els dos homes que anaven als seients del davant han mort. Les víctimes mortals són un home de 65 anys, que conduïa el vehicle, i el seu fill. El lloc on s'ha produït l'accident és un punt negre de la N-II, el desdoblament de la qual els veïns de la zona reclamen des de fa anys.\nEls Bombers de la Diputació de Saragossa i els Bombers del Baix Cinca han dut a terme les tasques de rescat de l'accident. La noia ferida de gravetat ha sigut evacuada a l'hospital amb una ambulància del 061. En l'accident també hi ha treballat la Guàrdia Civil.


Després de l’aturada de l’any passat, obligada per la covid, el dia 19 de desembre el CEB va tornar a organitzar la caminada per la Marató de TV3, aquest any per la salut mental. Ens va fer un molt bon dia, amb un èxit de participants: 70 persones —mai no havíem sigut tanta gent en aquesta caminada.\nEl recorregut va ser molt bonic. Vàrem sortir de la plaça de la Mel en direcció al carrer del Castell i fins a la bassa, per anar a buscar el camí de la Via en direcció a Navàs. Al trencant de Sant Esteve vam agafar un corriol fins al lloc on anys enrere hi havia hagut les escombraries de Balsareny, que actualment serveix per fer un circuit de motocròs: va ésser un tros preciós per la gebrada que hi vàrem trobar. Vam seguir una pista per buscar un altre corriol que ens va portar a la Colònia Soldevila. D’allà vàrem continuar pel costat del riu en direcció a la Rabeia, des d’on vam anar a buscar la resclosa dels Manresans. Continuant fins a l’aqüeducte de Santa Maria i pujant pel Repeu, finalment vam arribar a la plaça de l’Església per tornar a la plaça de la Mel, on ens esperava un petit refrigeri de beguda i coca amb xocolata. Vàrem caminar 2 hores i l’aportació dels caminants a benefici de la Marató també va ser molt generosa: 411 euros. En nom del CEB, moltes gràcies a tots els que hi van participar.\nEtiquetes de comentaris: 2022-01, CEB, Esports, Salut\nMagnífic Concert de Sant Esteve\nDesprés que l’any passat es va suspendre per la covid, enguany va tornar a Balsareny el tradicional concert de Sant Esteve a la sala gran del Sindicat, en la seva 53ena edició (seria la número 54 si no hagués estat per la pandèmia). Tanmateix només hi va participar la nostra coral, la Coral Sant Esteve, donat que, per primera vegada, després de 52 anys seguits, la Polifònica de Puig-reig no podia assistir-hi degut al fet que diversos components havien donat positiu al coronavirus. Això va fer que la sala no es pogués omplir, ja que hi venia habitualment molta gent de Puig-reig.\nDe tota manera hi hagué més de mitja entrada, unes 150 persones, tenint en compte que era millor no saturar la sala en uns dies en què el nombre de contagis estava arribant molt amunt i les restriccions havien tornat a augmentar. Cal dir que, a un costat de la sala, hi havia plantats els dos gegantons del poble, els de Mn. Joan i la filadora. Continueu llegint i veureu el perquè.\nEs va trobar a faltar la coral veïna, però això no va desmerèixer el magnífic concert que ens va oferir la coral local, que es troba en molt bon moment, amb noves incorporacions de joves veus i amb músics instrumentals. Van haver de fer canvis sobtats, afegint més peces de les que haurien interpretat si hi hagués hagut la Polifònica, perquè sinó el concert hauria estat molt curt; en canvi, va durar una hora ben llarga.\nVa presentar l’espectacle el president de la coral, Josep Creus, el qual va mostrar la satisfacció de l'entitat per poder reprendre aquest concert tradicional dos anys després, i lamentant no poder comptar amb els amics de Puig-reig, que van estar molt presents durant l’acte i als quals el públic va retre una gran ovació. En aquest sentit es va referir al fet que la Coral Sant Esteve porta ja 58 anys cantant des de la seva formació, i que, d’aquí a dos anys, o sigui, el 2023, pensen celebrar de la millor manera els seus 60 anys d’existència.\nEl president també va fer memòria dels exmembres de la coral que ens han deixat els darrers anys: a més de mossèn Joan Bajona, Rita Codina, Lluís Viu, Joan Rabeya, Francesc Maya i, darrerament, Teresa Corominas, fundadora de la coral igual com la Rita; a part d’una referència especial al que va ser director tants anys de la Polifònica, Ramon Noguera. En Josep Creus també va anunciar que, a partir d’ara, aquest acte s’anomenarà “Concert de Sant Esteve-Memorial Joan Bajona i Ramon Noguera”.\nPer acabar la presentació, el president va dir que en aquell moment hauríem de guardar un minut de silenci en memòria de Mn. Joan (el darrer concert, fa dos anys, encara era entre nosaltres), però que ho faríem amb música, com no podia ser d’una altra manera. Així, es va interpretar una peça instrumental (un duet de violí i piano) que portava per títol A Song for a Secret Garden, però d’una forma molt emotiva i impactant, ja que, mentre sonava la música, un focus enfocava el gegantó que representa mossèn Joan. La interpretació, que feia posar la pell de gallina, va rebre uns forts aplaudiments. Per al mossèn Joan, allà on siguis!\nUna dels membres de la coral, la Laura Magem, va presentar el repertori, en dues parts. La Laura també va presentar els músics instrumentals que els acompanyaven, que eren Sergi Renom al violí primer; Àuria Iglesias, al violí segon; Júlia Ferrer a la viola; Pere Requena al violoncel i Oriol Mas a la bateria. Als teclats, i com a director de la Coral, Marc Comabella, autèntic motor del grup.\nEn la primera part, la Coral Sant Esteve va començar amb el conegut Joia en el món de Händel, seguit d’un bloc de cançons catalanes: Cançó de Nadal, del compositor Antoni Tolmos, interpretat per les veus més joves de la coral; i després, tres populars catalanes amb arranjaments d’Albert Guinovart: El petit vailet, El dimoni escuat i El noi de la mare. Tot seguit, un recull del recopilatori Nadal, Llum i Misteri del mestre Francesc Vila, de Castellbell i el Vilar, amb fragments de les peces: Nadal ha vingut; Dorm, infant, dorm; Neu vermella i L’oblit.\nLa segona part va comptar amb un bloc d’obres nord-americanes: el tema We wish you a jazzy Christmas, interpretat exclusivament pel quartet de cordes; Dins d’una cova, de W. J. Kirkpatrick; i Allà en un pessebre , de James E. Spilman, que va ser la darrera cançó dirigida per Mn. Joan Bajona, ara fa dos anys (una cançó que normalment dirigia els darrers anys, amb les dues corals en conjunt, Polifònica i Sant Esteve). A continuació es va interpretar White Christmas d’Irving Berlin i l’espiritual negre Oh Happy Day! d’Edwin Hawkins; aquesta darrera va ser molt ovacionada, en honor a tota la coral i, en especial, a la jove solista Laia Carulla, que va agradar molt.\nVa tancar el concert la tradicional Santa Nit, en la qual va participar també el públic. Els forts aplaudiments finals van fer que els músics i cantaires es tornessin a posar al seu lloc per repetir l’Oh happy day! Finalment es van lliurar uns rams de la flor de Nadal als músics instrumentals i al director, Marc Comabella.\nText: Isidre Prat Obradors\nEtiquetes de comentaris: 2022-01, Coral, Música\nEl 22 de desembre, darrer dia d'escola abans de les vacances, l'alumnat de l'Institut Escola Guillem de Balsareny va omplir de Nadal i alegria els carrers i places del nostre poble.\nDes de les 9.40 del matí fins a quarts de dotze, tots cursos de l'Institut Escola es van repartir per diferents indrets del poble com ara: l'Era del Mas Martí, la plaça de l'Ajuntament, el carrer de la Creu, la plaça Ricard Viñas Coma, la plaça Onze de Setembre, la plaça de la Torrada del carrer Travessera, la carretera de Manresa, la carretera de Moià i el carrer del Trull, des d'on ens van interpretar un assortit de cançons tradicionals nadalenques que havien treballat.\nEls alumnes d'educació infantil, van cantar El dimoni pelut; els de primer curs, El caganer i Los peces en el río; els de segon curs, El petit vailet i Arre, borriquito; els de tercer, El pobre alegre i Aguinaldos de Archena; els de quart van cantar L’àngel i els pastors i Canta, ríe i baila; els alumnes de cinquè, Allà en un pessebre i Campana sobre campana; sisè va interpretar El trineu i Villa and Zico; i els alumnes de primer d'ESO, El petit ukelele, El rabadà i La Marimorena.\nA mida que anaven acabant les seves cançons, els diferents cursos es reuniren a la plaça de la Mel, dins les zones senyalitzades i perimetrades, respectant les distàncies entre els cursos i entre el públic assistent.\nTots junts van cantar El Nadal no té impossibles, una optimista cançó molt escaient en els temps actuals; en els quals és d'agrair poder escoltar els nostres infants i joves, amb les seves cançons i la seva alegria, que ens omplen a tots d'amor i esperança.\nFelicitats a tot l'alumnat, al claustre de l'Institut Escola i a tots els col·laboradors: gràcies al seu treball, n'hem pogut gaudir un any més.\nEtiquetes de comentaris: 2022-01, Coral, Festes, Institut-Escola, Música\nLa Fundació Pere Casaldàliga i l’Associació Araguaia amb el bisbe Pere Casaldàliga acaben de signar un conveni amb el Consorci Intermunicipal de Salut de l’Araguaia (CISA), que permetrà muntar un laboratori d’anàlisis clíniques a l’Hospital Regional de l’Araguaia. El centre és responsable d'atendre una àrea equivalent a tot Catalunya, on viuen 20 mil persones, entre elles, els Pobles Karajá i Tapirapé, i no comptava fins ara amb la possibilitat de fer proves analítiques.\nEl conveni, finançat gràcies al recolzament del Fons Català de Cooperació, farà possible que es puguin fer diferents tipus de tests al mateix hospital, de manera que ja no caldrà enviar les mostres a la capital de l’estat, Cuiabá, a 1.200 km de São Félix do Araguaia, o dependre d’altres centres, amb la consegüent demora i cost.\nEl nou laboratori és més fonamental encara en aquest moment de pandèmia, ja que el Brasil ha ultrapassat la dramàtica xifra de 600.000 persones mortes per la covid-19, essent el segon país del món amb més defuncions per covid, superat només pels Estats Units.\nLa pandèmia ha deixat un Brasil molt afectat: no només aquells a qui ha tocat viure de prop alguna mort, sinó una societat que ha vist com el seu president minimitzava contínuament els efectes de la covid-19 mentre patia la falta de llits a les UCI, la manca de professionals de la salut, el patiment de familiars i amics i, en molts casos, la mort d’éssers estimats.\nA l’Araguaia és fonamental invertir en mètodes de diagnòstic que permetin detectar el virus de la covid el més aviat possible i evitar així els contagis. De fet, a la regió, que té la mida de tot Portugal, hi ha un problema estructural: 10 places d’UCI són les úniques disponibles per atendre les 150 mil persones que hi viuen. A més, amb el pèssim estat de les carreteres, arribar fins a l'hospital més gran significa fer 6 o 8 hores en cotxe, o dins d’una ambulància. Per això és fonamental invertir en mètodes de diagnòstic que permetin detectar virus com el de la covid al més aviat possible. En aquest context, el nou laboratori d’anàlisis clíniques permetrà agilitzar els diagnòstics de covid i ajudarà a disminuir els contagis.\nText i fotos: Fundació Pere Casaldàliga\nPublicat per CCB-Sarment a 19:24 Cap comentari:\nEtiquetes de comentaris: 2022-01, Casaldàliga\nNou projecte : Equipem l’hospital regional de l’Ar...\nArribada del Príncep Assuan\nAnabel Cano Hernández: vuit mans per a una cuina d...\nSocietats: us desitjo sort, gràcies pel servei\nOpinió: Casal Verge de Montserrat\nEl Casino commemora el seu 130è aniversari\nMeteorologia - Novembre 2021\nCal Morros, cent anys de treball. Història de la f...\nLa riera del Mujal\nPere Casaldàliga i la lluita pels Drets Humans\nUns balsarenyencs al volcà de la Palma


Coneixem Barcelona – Les Corts\n28 Maig, 2019 1:35 pm per Andrea Noria Ambrós Vistes: 25\nEl passat 2 de maig el grup de 3r ESO D vam fer una excursió a l’exposició del World Press Foto de Barcelona. Tanmateix, durant el trajecte vam aprofitar per fer una mica de turisme per Barcelona. Vam visitar el mercat de Sant Antoni i ens van explicar la troballa de les restes arqueològiques a sota d’aquest.\nVam agafar el metro fins Poble Sec i vam fer una passejada pels carrers. Ens fixavem en els negocis de productes bàsics per la vida diària que portaven oberts dècades i els comparàvem amb els nous que s’han anat construint en l’actualitat.\nA més, vam visitar el Mercat de Sant Antoni i els professors ens van fer una petita explicació sobre la història que amaga darrere. Aquest és el segon mercat de Barcelona que es va construir amb metall i té una gran importància per la ciutat. Originalment es trobava a l’aire lliure i estava situat a l’accés sud de la ciutat emmurallada de Barcelona.\nAmb els projectes d’expansió de la ciutat i l’enderroc de les muralles, Ildefons Cerdà va proposar la construcció d’una estructura per garantir la permanència del mercat i millorar l’abastiment de tota la ciutat. D’aquesta manera es va proposar a l’arquitecte Antoni Rovira i Trias la projecció de les instal·lacions del Mercat de Sant Antoni. Era el primer mercat als afores de la ciutat.\nTambé ens van informar sobre les restes arqueològiques que es van trobar mentre es feien les reformes del Mercat de Sant Antoni. Aquestes són: la Via Augusta Romana i la necròpolis junt amb les restes del baluard de Sant Antoni. L’espai que acullen les runes està connectat amb el mercat. De fet, dóna accés al supermercat i serveix per arribar a la zona d’aparcaments a través de rampes mecàniques.\nAutor: Andrea Noria AmbrósHola, el meu nom és Andrea Noria i tinc 14 anys. Sóc una alumna de 3r d'ESO a l'institut Les Corts. Tinc gustos diversos. Una de les meves majors aficions és la fotografia. Sóc aficionada a la lectura (sobretot còmics) i escoltar música (pop anglès i trap italià). També m'encanta sortir amb els amics i caminar cada dia. Faig natació al club esportiu Mediterrani i ballo comercial dance. Sóc la delegada de la meva classe. El meu instagram és @andreaanoria.


El Celta s'imposa als suplents del Barça i té la permanència a tocar - Diari de Girona\nEl Celta s'imposa als suplents del Barça i té la permanència a tocar\nOusman Dembelé es lesiona només de començar el partit i és complicat que pugui jugar dimecres en tornada de la Lliga de Campions a Liverpool\nOraujo i Olaza, pressionant Riqui Puig ahir a Balaídos. efe\nUn dels rivals del Girona en la lluita per continuar a Primera Divisió, el Celta, es va acostar molt ahir a la permanència després de vèncer (2-0) un desconegut Barcelona, que es va plantar a Balaídos sense cap dels seus habituals jugadors titulars.\nValverde va revolucionar el seu equip. Amb la mirada posada en el partit de tornada de la semifinal de la Lliga de Campions, no va col·locar en l'onze titular a cap dels jugadors que va vèncer el Liverpool. Tot va ser inèdit en el campió de Lliga, des de la defensa fins a la davantera. Aquest nou i desconegut equip encara es va alterar més amb la lesió muscular de Dembélé als pocs segons de començar el partit, substituït llavors per Collado.\nA la segona part, va aparèixer la decisiva figura de Maxi Gómez: va alertar primer Cillesen amb un cop de cap sense potència després d'un bon centre de Boudebouz; tres minuts més tard va marcar el primer gol amb un fabulós remat de davanter centre, a l'anticipar-se al marcatge de Vidal per estirar-se i culminar un altre centre de Boudebouz. Aquest gol va tranquil·litzar el Celta, que es va adaptar millor a un partit d'escassa cadència. Res va crear en atac l'equip d'Ernesto Valverde. L'equip de Vigo, mentre, va avançar cap al final amb un pla controlat, amb poques ocasions, com un xut de Brais o un cop de cap d'Araujo, i prop del final amb un penal que el VAR li va indicar a l'àrbitre per mà d'Umtiti, un penal que va segellar amb gol Iago Aspas per col·locar el Celta molt a prop de la permanència.


2.000 ciclistes de muntanya defensen el seu compromís i respecte amb el medi natural en una manifestació a Elx – Ajuntament d'Elx\n2.000 ciclistes de muntanya defensen el seu compromís i respecte amb el medi natural en una manifestació a Elx\nRepresentants del col·lectiu es reuneixen amb l’alcalde i els regidors d’Esports i Seguretat i agraeixen el suport de l’Ajuntament il·licità a les seues reivindicacions.\nCarlos González diu que continuen les gestions amb la subdelegació del Govern per a posar fi a les multes i tornar a la situació de normalitat dels últims anys.\nUns 2.000 ciclistes, segons els organitzadors de la protesta, s’han manifestat aquest matí pels carrers d’Elx, per a expressar el seu desacord amb les sancions que els ha imposat el Seprona durant les últimes setmanes, per circular per terrenys forestals del municipi i posar de manifest el seu “màxim respecte i compromís amb el medi natural”, tal com reflecteix l’escrit llegit en la plaça de *Baix, on va finalitzar la marxa després d’eixir dels voltants de l’estadi de futbol Martínez Valero.\nLa manifestació ha sigut convocada per l’associació “Salvem les sendes il·licitanes” i ha comptat amb el suport de la de la delegació a la Comunitat Valenciana de l’Associació Internacional de Ciclistes de Muntanya, IMBA, el delegat territorial de la qual, Eduardo Oroval, ha llegit el manifest. També han participat membres de “Pedals i Muntanya”, associació que està en procés de formació a Elx.\nEls concentrats han agraït públicament el suport de l’Ajuntament, que ha estat representat en la concentració per l’alcalde, Carlos González, i els regidors d’Esports, Vicente Alberola, i Seguretat, Ramón Abad, els quals s’han reunit en l’Alcaldia amb una representació dels ciclistes.\nL’alcalde ha destacat que “compartim la interpretació que fan els ciclistes del decret que regula la circulació de vehicles per zones forestals, i creiem que cal fer compatible el respecte pel medi natural amb el seu ús recreatiu, i la circulació amb bicicleta és compatible amb els valors ambientals i naturals”.\nGonzález ha indicat també que continuen les gestions amb la subdelegació del Govern “perquè tornem a la situació de normalitat dels anys anteriors, en els quals no hi ha hagut cap impediment per a la circulació de ciclistes per serres que no són espais naturals”.\nPer part seua, els ciclistes assenyalen en el manifest que “no som un problema mediambiental, la pràctica del ciclisme de muntanya no ho és, ens enfrontem a un problema de privilegis, a persones que no volen compartir i per això projecten una imatge del nostre col·lectiu distorsionada, creen normes més dures per a la bici i si no li agraden les reinterpreten per a marginar els ciclistes de muntanya”.


Notícies | Graustic\nGrausTIC entrega els Premis Excel·lència 2017\nLa Diada de les TIC de Catalunya també ha estat l’escenari dels Premis Excel·lència 2017, amb els que GrausTIC ha distingit a professionals, empreses e institucions de Catalunya que promouen l’us de les TIC i les fan servir per millorar la innovació, l’esforç exportador i la responsabilitat social. Un jurat format per empresaris i professionals del sector dels diferents àmbits de les TIC ha sigut l’encarregat d’adjudicar els diferents premis.\nEl Premi a l’Excel·lència a la Comunicació i Divulgació de les TIC, pel seu esforç comunicador i/o divulgador de les tecnologies de la informació i la comunicació, ha recaigut sobre Catalunya Ràdio. Emili Rousaud, vicepresident de PIMEC i Joan Cervera, director general de Xarxa Oberta de Catalunya, han fet l’entrega del guardó a Saül Gordillo, director de Catalunya Ràdio i Xantal Llavina, directora i presentadora del programa “Revolució 4.0”.\nEl Premi Excel·lència Empresarial a la Innovació Digital ha sigut per Planeta Formación y Universidades, per haver establert el seu model de negoci basant-se en productes o plataformes digitals a través d’una idea innovadora. Joan Romero, conseller delegat d’ACC1Ó i Josep Ramon Ferrer, vicepresident de GrausTIC i Institucional Business Development Director de Doxa Innova & Smart han fet l’entrega del premi. En aquesta mateixa categoria s’ha atorgat un accèssit a l’empresa SII Concatel. Ha recollit el guardó a Joan Carrillo, director general de SII Concatel.\nEl Premi Excel·lència empresarial a la integració social a través de les TIC ha sigut per l’empresa CISCO. Ha recollit el premi Francesc Bert, director de Cisco Barcelona. El Premi Excel·lència Empresarial ha recaigut en l’empresa Mercabarna, per la seva contribució a l’expansió de les TIC a Catalunya. Jordi Puigneró, secretari de Telecomunicacions, Ciberseguretat i Societat digital de la Generalitat de Catalunya, Gustau Serra, CEO de MediaCloud i Xavier Morrus, CMO i Partner Relationship Manager de MediaCloud han fet l’entrega del guardó a Josep Tejedo, director general de Mercabarna.\nEl premi més esperat de la Diada, el Premi Excel·lència Empresarial, ha sigut per Josep Miquel Piqué, president executiu de la Salle Technova, una distinció que posa de manifest la capacitat directiva de les persones que gestionen una empresa o institució i la seva capacitat per la creació de productes i serveis TIC.\nTot a punt per a la Diada de les TIC de Catalunya\nMés de 1.000 professionals de tots els àmbits de les TIC de Catalunya assistiran demà a la Diada de les TIC de Catalunya, un espai de debat i reflexió centrat en la “Societat Digital: la indústria es reinventa”. Revolució digital, ciberseguretat i intel·ligència artificial, entre d’altres, seran els temes de debat que protagonitzaran el bloc de 5 sessions paral·leles programades.\n“El sector tencològic, no només pot influir en la recuperació econòmica, sinó que és una peça clau en la recuperació econòmica de tots els sectors sense excepció”, afirma Dani Pujol, president de GrausTIC.\nLa Diada de les TIC de Catalunya s’ha convertit en un espai de reflexió i debat i en un punt de trobada per a empreses i professionals; Dani Pujol afegeix que “la por al canvi és un dels principals inconvenients per la tecnologia. Els reptes són molts i el canvi és continuat, però el què cal tenir en compte és que les TIC és un sector estratègic. És per això que un dels objectius de GrausTIC és fomentar i desenvolupar el sector i solucionar la falta de professionals TIC”.\nAquesta cita ja és un referent dins el sector i comptará amb la presència de ponents i moderadors de nivell, com Àlex Sicart (CTO), David Andés (CEO and Co-founder) i Elsa Rodríguez (CDO) de SHARGE, Pedro Pablo Pérez Garcia, (CEO Eleven PAtHS) i Josep Ramon Ferrer, (Institutional Business Development Director de Doxa Innova & Smart). Els hàbits digitals relacionats amb les noves competències i professions; la ciberseguretat associada a la nova indústria emergent; la intel·ligència artificial i el Big Data; les competència digitals i l’empreneduria són els cinc temes principals que es tractaran a les taules de debat programades. Durant la jornada també s’entregaràn els Premis Excel·lència 2017.\nL’acte estarà presidit per Jordi Puigneró, Secretari de Telecomunicacions, Ciberseguretat i Societat Digital de la Generalitat de Catalunya; Francesca Bria, comissionada de Tecnologia i Innovació Digital de l’Ajuntament de Barcelona; Roger Loppacher, president del Consell de l’Audiovisual de Catalunya; Joan Romero, conseller delegat d’ACC1Ó; Xavier Fonollosa, president de Localret i alcalde de Martorell i Emili Rousaud, vicepresident de PIMEC.\nComunicat de rebuig de Telecos.cat a l´operació de les forces de seguretat de l’Estat contra l'operatiu tecnològic i els webs de l'1-O\nL’Associació Catalana d’Enginyers de Telecomunicació (Telecos.cat) vol expressar el seu total rebuig a les diferents actuacions que en els darrers dies –però especialment al llarg del dia d’avui –les forces de seguretat de l’Estat estan duent a terme contra diferents departaments de la Generalitat –conselleries i organismes com el Centre de Telecomunicacions i Tecnologies de la Informació (CTTI) o el consorci Administració Oberta de Catalunya (AOC)-, així com els registres a empreses i entitats relacionades amb l’operatiu tecnològic i els webs del referèndum, com la Fundació PuntCAT o T-Systems.\nCom a col·lectiu de referència per als enginyers TIC de casa nostra, considerem del tot inacceptables aquestes actuacions, així com les detencions que s’estan duent a terme.\nDes de Telecos.cat defensem fermament els valors de la democràcia i la llibertat d’expressió, i creiem que només el diàleg pacífic i respectuós pot servir per abordar la relació política de Catalunya amb l’Estat espanyol.\n*Telecos.cat també s'ha sumat al Manifest signat per una vintena de col·legis i associacions professionals davant el referèndum de l'1 d'octubre:\nLamentem que aquest Referèndum no s’hagi pogut convocar de manera acordada\nBoletín de IOT Congreso 2017.


Notícies :: Esdeveniments :: Mòbils i Internet a Amèrica Llatina i l'Àfrica\nMòbils i Internet a Amèrica Llatina i l'Àfrica\nJornades sobre desenvolupament i tecnologies de la informació.\nMòbils i Internet a Amèrica Llatina i l'Àfrica: quines millores per als més desfavorits?\n23 i 24 d’octubre, 2009.\niWith.org hi será present per a explicar la bona práctica desenvolupada a Burundi per l'equip del nostre partner J.C. Kamwenubusa de l' Associació per a la Solidaritat i la Asistència Sociosantiària. El títol de la ponència és Human Award Universal School (HAUS): Beques per a l'escola universal adreçades a la població de Burundi, Àfrica, i serà impartida per Ramon Bartomeus, ja que Jean Claude Kamwenubusa no ha pogut venir a Barcelona.\nLes tecnologies de la informació i les comunicacions s'estan difonent de manera molt ràpida seguint diferents ritmes en funció de cada tecnologia concreta. Al món, gairebé una de cada quatre persones està connectada a Internet. En el cas de la telefonia mòbil la incidència és substancialment major, ja que hi ha dues línies mòbils per cada tres habitants.\nLa difusió, però, no és pas igual arreu del món. I tot i que als països en vies de desenvolupament és inferior, el seu impacte no s'està fent esperar i progressivament arriba a segments de població més extensos tant a zones urbanes com rurals. Les noves possibilitats que s'obren en aquest nou escenari s'han d'observar sense eufòries, mesurant tant els seus avantatges com els riscos que comporten. Així, al costat de la capacitat de comunicació i d'interconnexió poden trobar-se també noves interdependències, reals i simbòliques. No és d'estranyar que a molts dels països amb taxes de població emigrada més altes estiguin arribant les TIC amb més força.\nL'objectiu de les jornades com es pot veure al programa és promoure el debat entorn de la influència que la difusió de les tecnologies de la informació i les comunicacions (TIC), en concret la telefonia mòbil i Internet, poden tenir en el desenvolupament social i econòmic d'Amèrica Llatina i Àfrica i, molt especialment, entre els segments de població més vulnerables. La conferència pretén fer un repàs de l'estat de la qüestió d'un tema en que cal continuar aprofundint. També té com a objectiu generar debat sobre temes clau en relació a aquest camí que molts països del món tot just comencen a recórrer.\nEn aquesta conferència es vol fer una reflexió conjunta amb la participació dels actors dels països i regions en desenvolupament d'Amèrica Llatina i Àfrica per tal d'analitzar el coneixement que es té sobre els efectes reals que les tecnologies de la comunicació, molt especialment el telèfon mòbil i Internet, estan tenint en el desenvolupament econòmic i social de les seves poblacions. La participació d'investigadors de prestigi que representen diferents perspectives, disciplines i territoris podrà donar un ampli marc de referència sobre l'actual estat de la qüestió.\nMés, sobre...: Burundi UOC Jornada


10 abril, 2020 / 0 comentaris\nQuan ens referim a la Gramma Loreto, estem parlant d’un dels peixos més recomanats per aquaris i instal·lacions marines comunitàries. Si es tracta d’un veí a la nostra comunitat, tothom el voldria i ho veuria com un bon noi que respecta i té cura l’espai comú. T’agradaria conèixer més sobre les característiques d’aquesta espècie i per què no ha de faltar en el teu aquari? Presta atenció a la informació que t’oferim.\nCom és la Gramma loreto?\nGramma loreto és una de les espècies més tranquil·les de caràcter que pugui haver-hi. Es tracta d’un peix més aviat tímid i pacífic, que no li agrada ocupar espai de més i prefereix passar la major part de el temps retirat en el seu refugi. La seva resistència i la seva facilitat de cures, fan d’ell un exemplar perfecte per a qualsevol aquari. Ja siguis aficionat o expert, és un encert comptar amb ell.\nForma part de la família dels gramàtid (gramátidos), i pot arribar a créixer fins a 8 centímetres de llarg, tenint aproximadament uns 5 anys de vida. En la mateixa família es poden distingir dos gèneres: els Gramma i els Lipogramma. Es coneix que els primers poden arribar a fer fins a 10 centímetres i que són originaris de la costa oest de l’Oceà Atlàntic. Quant als seus colors, són impressionants: combinen un intens color púrpura amb un groc cridaner, aconseguint ser una de les espècies més cridaneres que existeixen a nivell visual.\nPrecisament per aquest colorit, és comunament confós amb una altra espècie: el Pseudochromis paccagnellae. Físicament són molt similars, però de caràcter completament oposats: agressiu i una mica més difícil de mantenir i cuidar. Per diferenciar-los millor, a part de l’actitud de l’peix dins de l’aquari, podràs observar com el Gramma loreto té un ocel a la part superior del seu aleta dorsal, les seves aletes també tenen color, i després de les brànquies mostren uns petits punts grocs que es difuminen sobre el color porpra de la part davantera.\nNecessitats i cures de la Gramma loreto dins d’un aquari\nÉs veritablement fàcil cuidar i cobrir les necessitats d’aquesta espècie. Per al correcte manteniment de la Gramma loreto, hauríem conservar-los a aquaris de més de 100 litres d’aigua, i sempre que sigui possible, adaptar l’entorn perquè sigui el més semblant al seu hàbitat natural. Com ja t’hem explicat a l’inici, es tracta d’un peix a què li agrada protegir-se i sentir-se refugiat, així que procura que tingui suficients llocs on fer-ho. Per aquest mateix motiu, també hauràs evitar les llums intenses directament sobre l’aquari.\nUn altre dels motius pels quals et animem a comptar amb una Gramma loreto és per ser grans netejadors amb els residus d’altres peixos: eliminaran gran part de el teixit mort i els paràsits que es formin en el teu aquari, i això facilitarà molt la seva neteja.\nFinalment, a l’hora d’alimentar-los, es recomana fer-ho entre una i dues vegades a el dia, sempre amb petites quantitats de menjar. Com la majoria de peixos d’escull, l’espècie Gramma loreto no mostrarà cap problema amb el menjar sempre que aquesta sigui prou petita com perquè li càpiga a la boca. S’alimenten de Daphnia, artemia, larves vermelles, menjar escamada, etc., però de tant en tant és recomanable utilitzar krill perquè el seu color es mantingui a bon to, així com altres aliments vius perquè estigui saludable.


Blanes reivindica la seva identitat esportiva amb una campanya de promoció - RÀDIO MARINA 100.3 | RÀDIO MARINA, sempre al teu costat\nPer donar el simbòlic tret de sortida a la campanya ‘BLANES, ciutat esportiva’, l’alcalde i el regidor d’Esports, Àngel Canosa i Pere Lopera respectivament, van lliurar als i les protagonistes de la campanya una reproducció en pòster dels respectius cartells on apareixen. Ho van fer en un dels entorns més visitats i més atractius de la vila on comença la Costa Brava: el racó de Sa Palomera.\nAltres accions seran la participació d’entitats esportives en la ‘Setmana del Medi Ambient’, organitzada principalment pels Departaments de Residus i Neteja i de Medi Ambient, que culminarà el proper cap de setmana, coincidint amb el Dia Mundial. La Biblioteca Comarcal col·laborarà allotjant una ‘Taula de Llibres’ dedicats als esports de l’aigua; i l’Arxiu Municipal amb una exposició itinerant formada per 10 Roll Ups amb la història de l’esport local, i que inclou el 10è aniversari que es compleix aquest 2021 de la inauguració de la Ciutat Esportiva Blanes.